Publication: Magyar Közlöny
Issue: MK-1998-16 (Year: 1998, Number: 16)
Era: 1990-2004
Section: a 40/1998. (III. 6.) Korm. rendelethez
Paragraph Index: 20

2. Az iratkezelés felügyelete 2.1. Az iratkezelés felügyeletével megbízott vezető felelős azért, hogy a biztonságos iratkezelés személyi dologi feltételei és eszközei rendelkezésre álljanak. 1998/16. szám 2.2. A felügyelettel megbízott vezető évente ellenőrzi az iratkezelési szabályzat végrehajtását, intézkedik a szabálytalanságok megszüntetéséről, szükség esetén javaslatot tesz a szabályzat módosítására. 2.2.1. A felügyelettel megbízott vezető hatáskörének átruházása esetén rögzíteni szükséges az átruházott hatáskört ellátó vezetők megjelölését, és az általuk ellátásra kerülő feladatok felsorolását. 2.3. Minden szervnél az SZMSZ-ben kerülnek meghatározásra az iratkezelésre, valamint az iratkezelésnél előforduló egyéb tevékenységekre vonatkozó feladat- és hatáskörök. Számítógépes iratkezelés, valamint az elektronikus irattovábbítás esetén az iratkezelési szabályzat — a számítógépes programba építve — tartalmazza a hozzáférési jogosultságok, valamint a hitelesítés rendjét és az ezzel kapcsolatos hatáskörökhöz tartozó feladatokat. III. Fejezet KÜLDEMÉNYEK ÁTVÉTELE, ÉRKEZTETÉSE ÉS FELBONTÁSA

Source: https://magyarkozlony.hu/hivatalos-lapok/c08d6593857d515ec3029e59ef09775cb7f92406/dokumentumok/33150d5f5a86bd26068a8a1a4b1dd03cab5243d1/letoltes